ປາກິສຖານ ໂຈມຕີ ພວກຫົວຮຸນແຮງ ເພື່ອຕອບໂຕ້ ຕໍ່ການ ສັງຫານໝູ່ ຢູ່ໂຮງຮຽນຫລວງ
​ເຈົ້າ​ໜ້າ​ທີ່ປາ​ກິ​ສຖານ ກ່າວ​ວ່າ ​ເຮືອ​ບິນ​ລົບ ແລະ​ກຳລັງ​ພາກ​ພື້ນດິນ ​ໄດ້​ສັງຫານ ​ພວກ​ຫົວ​ຮຸນ​ແຮງ 58 ຄົນ ເພື່ອຕອບໂຕ້ ຕໍ່ການສັງຫານໝູ່ ຂອງພວກ​ Taliban.
ບັນດາເຈົ້າໜ້າທີ່ປາກິສຖານ ກ່າວວ່າ ເຮືອບິນລົບອາຍພົ່ນ ແລະກຳລັງພາກພື້ນ ດິນ ໄດ້ສັງຫານພວກຫົວຮຸນແຮງ 58 ຄົນສອງສາມມື້ຫລັງຈາກພວກນັກລົບ Taliban ໄດ້ໂຈມຕີ ໂຮງຮຽນແຫ່ງນຶ່ງໃນເມືອງ Peshawar ທາງພາກຕາເວັນ ຕົກສຽງເໜືອຂອງປະເທດ ໂດຍໄດ້ສັງຫານ 149 ຄົນ ສ່ວນ ໃຫຍ່ ແມ່ນເດັກນ້ອຍ ໃນຂະນະທີ່ຊາວປາກິສຖານ ເລີ້ິມການໄວ້ອາໄລເປັນມື້ທີ ສາມ ກອງທະຫານກໍໄດ້ດັກສະກັດໂຈມຕີ ແລະສັງຫານ ພວກຫົວຮຸນແຮງຢ່າງໜ້ອຍ 50 ຄົນ ຢູ່ໃນເຂດຮ່ອມພູ Tirah ໃນແຂວງ Khyber ໃກ້ກັບຊາຍແດນອັຟການິສ ຖານ ອີກແປດຄົນໄດ້ຖືກສັງຫານ ຢູ່ແຂວງ Baluchistan ທາງພາກຕາເວັນຕົກສຽງ ໃຕ້ຂອງປະເທດ ຮວມທັງຜູ້ບັນຊາການຂັ້ນສູງຄົນນຶ່ງຂອງ Taliban ການສັງຫານໝູ່ ຢູ່ທີ່ໂຮງຮຽນຫລວງ ທີ່ຄວບຄຸມໂດຍທະຫານ ໃນເມືອງ Pershawar ໃນວັນອັງຄານທີ່ຜ່ານມາ ໄດ້ສ້າງຄວາມຕື່ນຕົກໃຈຕໍ່ໂລກ ແລະເຮັດໃຫ້ນາຍົກລັດຖະມົນ ຕີທ່ານ Nawaz Shariff ຍົກເລີກ ການໂຈະການ ນຳໃຊ້ໂທດປະຫານຊີວິດເປັນການ ຊົ່ວຄາວ ໃນຄະດີກໍ່ການຮ້າຍ ໃນວັນພະຫັດວານນີ້ ຜູ້ບັນຊາການກອງທັບປາກິສຖານ ໄດ້ລົງນາມໃນຄຳສັ່ງ ປະຫານ ພວກກໍ່ການຮ້າຍທີ່ເປັນແກນນຳ 6 ຄົນ ທາງກອງທັບບໍ່ໄດ້ເປີດເຜີຍລາຍຊື່ຂອງພວກທີ່ຖືກລົງໂທດ ແລະສື່ມວນຊົນທ້ອງຖິ່ນລາຍ ງານ ພວກເຂົາຈະຖືກລະບຸໂຕກໍຕໍ່ເມື່ອຫລັງຈາກຖືກຂ້າຕາຍແລ້ວ ຄຳສັ່ງປະຫານດັ່ງກ່າວນີ້ບໍ່ສາມາດຂໍອຸທອນໄດ້ ແລະບັນດານັກໂທດຄາດວ່າຈະຖືກ ແຂວນຄໍພາຍໃນບໍ່ເທົ່າໃດມື້ຕໍ່ໜ້ານີ້ ພວກທີ່ຖືກລົງໂທດເຫຼົ່ານີ້ ໄດ້ຖືກກ່າວວ່າ ພົວພັນກັບການໂຈມຕີຂອງພວກຫົວ ຮຸນແຮງ ຮວມທັງການບຸກຖະຫລົ່ມ ກອງບັນຊາການທະຫານປາກິສຖານ ໃນນະຄອນ Rawal- pindi ແລະການພະຍາຍາມລອບສັງຫານ ອະດີດປະທານາ ທິບໍດີ Pervez Musharraf ອົງການນິລະກຳໂທດສາກົນ ແລະກຸ່ມປົກປ້ອງສິດທິມະນຸດ Human Right Warch ໄດ້ ປະນາມການຕັດສິນໃຈຂອງທ່ານ Sharif ອົງການນິລະໂທດກຳສາກົນຮ້ອງການຕັດ ສິນໃຈນີ້ວ່າ “ເປັນປະຕິກິລິຍາຢ່າງກະທັນຫັນ ທີ່ບໍ່ໄດ້ເຂົ້າເຖິງຫົວໃຈຂອງບັນຫາ ”